Mark Soosaare dokumentaalfilm jutustab Eesti juhtiva tekstiilikunstniku Anu Raua igapäevaelust Kääriku talus Viljandimaal. Koos tõlkijast ema Valda Rauaga peavad nad lambaid, käivad laupäeviti saunas, mõtisklevad elu jätkuvuse üle. Filmi kulminatsioon viib New Yorki, kus 1995. aastal president  Lennart Meri andis ÜRO-le üle eesti rahva kingituse, Anu Raua "Emapuu".    Filmi loomist toetasid EV Kultuuriministeerium, Kultuurkapital ja Eesti Filmi Sihtasutus. Filmis on kasutatud Anu Raua teoseid Tarbekunstimuuseumist ja Eesti Rahva Muuseumist.